جاینیزم «غالیب» معناسیندا اوْلان «جینا» یوْخسا «بؤیوک قهرمان» معناسیندا اوْلان ماهاویرا لقبلی بیر شاهزاده اوْلان واردامانا جیناتانین قۇردوغو دینی بیر حرکتدیر. جاینیزمین دوکتوریناسی اساساً «تیرتانکارا» دئییلن کئچید ائدن، کئچید تاپان و یوْل گؤسترن اوْلاراق ماهاویرایا سیتاییشدیر. ماهاویرانین نیروانایا چاتماسی جاینیست تقویمی‌نین باشلانغیجی اوْلموشدور. بودیزم و جاینیزم آراسینداکی بنزرلیک‌لرین بیر سببی ده قوتاما بودا ایله ماهاویرانین عئینی دؤنمده یاشادیغی‌دیر. هر ایکی‌سی برهمن‌لره، اوْنلارین دین اۆصۇللارینا دۆشمن اوْلوب، «قاتی کاست» سیستمینه و قۇربانلارا قارشی‌دیرلار. آنجاق بۇدیزم ایله جاینیزم آراسیندا بؤیوک فرقلر ده تاپیلماقدادیر.